**ΕΝΗΜΕΡΩΤΙΚΟ ΠΕΡΙΚΟΠΕΣ ΣΥΝΤΑΞΕΩΝ**

**ΕΦΚΑ και ΕΤΕΑΕΠ**

**Α.** Μετά τις υπ’ αριθ. 2287/2015 και 2288/2015 αποφάσεις της Ολοµέλειας του Συµβουλίου της Επικρατείας κρίθηκε ότι οι µειώσεις στις κύριες και επικουρικές συντάξεις, που επιβλήθηκαν από την 1.1.2012 και την 1.1.2013, βάσει των Ν. 4051/2012 και 4093/2012 αντίκεινται σε διατάξεις και αρχές του Συντάγµατος και συγκεκριµένα στα άρθρα 25 παρ. 1 και 4, 4 παρ. 5, 2 παρ. 1 και 106 παρ.1. Συνακόλουθα, οι περικοπές των συντάξεων που επιβλήθηκαν με τους ως άνω νόμους από την 1.1.2012 και εφ’ εξής, δεν είναι νόµιµες.

Με τα δεδομένα αυτά έχουμε την πεποίθηση ότι η άσκηση αγωγής – προσφυγής για την άρση των περικοπών που επιβλήθηκαν με τους ως άνω νόμους και την διεκδίκηση των περικοπέντων ποσών θα έχει θετική έκβαση, σύμφωνα με τις ως άνω αποφάσεις του Συμβουλίου της Επικρατείας.

Ζήτημα αντισυνταγματικότητας τίθεται και για τις περικοπές που επιβλήθηκαν με τις διατάξεις του Ν. 4387/2016.

Σε συνέχεια των ανωτέρω, σας ενημερώνουμε ότι αναλαμβάνουμε την έγερση ομαδικών αγωγών - προσφυγών ενώπιον του Ελεγκτικού Συνεδρίου, του Συμβουλίου της Επικρατείας και παντός ετέρου αρμοδίου Τακτικού Διοικητικού Δικαστηρίου κατά του ΕΦΚΑ και του ΕΤΕΑΕΠ, µε αίτημα την άρση όλων των παρανόμως επιβληθεισών, ως άνω, περικοπών και την καταβολή (επιστροφή) των ποσών που περικόπηκαν σε έκαστο εκ των εναγόντων.

 Επιπρόσθετα σημειώνεται ότι, η επίδοση της αγωγής – προσφυγής για την διεκδίκηση του ποσού των αντισυνταγματικών περικοπών των συντάξεων συνεπάγεται την έναρξη της τοκοφορίας της απαίτησης, µε τόκο τουλάχιστον 6% ετησίως. Προϋπόθεση για την άσκηση των εν λόγω αγωγών - προσφυγών είναι η εκδήλωση ενδιαφέροντος από τριάντα (30) άτομα και άνω.

 Τα έξοδα σύνταξης, κατάθεσης, επίδοσης και εκδίκασης της αγωγής, ως την έκδοση οριστικής απόφασης στον πρώτο βαθμό δικαιοδοσίας, ανέρχονται στο ποσό των 60,00 € για κάθε άτομο. Η ανάθεση της υπόθεσης σε εμάς γίνεται µε την προσκόμιση του ιδιωτικού συµφωνητικού υπογεγραμμένου, την προσκόμιση των δικαιολογητικών που ζητούνται (πρβλ. σελ. όπισθεν) και την καταβολή του ποσού των 60,00 €.

Ο κάθε ενδιαφερόμενος θα πρέπει να καταθέσει το ταχύτερο ενώπιον των ΝΠ∆∆ ΕΦΚΑ και ΕΤΕΑΕΠ αίτηση για την άρση όλων των ανωτέρω παρανόμων περικοπών των συντάξεών του και την ικανοποίηση της δικαίας και νομίμου απαιτήσεώς του, ήτοι την επιστροφή σε αυτόν όλων των ποσών, που έχουν παράνομα περικοπεί από τις συντάξεις του, η οποία αίτηση συνεπάγεται και διακοπή της παραγραφής της εν λόγω απαίτησής του.

Η αμοιβή μας, ανέρχεται σε ποσοστό 6% επί του ποσού που θα εισπραχθεί από κάθε ενάγοντα πλέον Φ.Π.Α., αφαιρουµένων των εξόδων μετά τη διενέργεια σχετικής εκκαθάρισης.

**Β. Απαιτούµενα δικαιολογητικά :**

**1.** Αποφάσεις απονομής σύνταξης (κύριας και επικουρικής).

**2.** Μηνιαία ενημερωτικά σημειώματα της καταβαλλόμενης σύνταξης για το πριν την περικοπή χρονικό διάστημα, ήτοι έτους 2011 (ενδεικτικά Νοεμβρίου και Δεκεμβρίου 2011).

**3.** Μηνιαία ενημερωτικά σημειώματα της καταβαλλόμενης σύνταξης για τους μήνες Ιανουάριο και Φεβρουάριο των ετών 2012, 2013, 2014, 2015 και Ιανουάριο και Σεπτέμβριο του 2016.

**4.** Συμπληρωμένη την επισυναπτόμενη Φόρμα στοιχείων.

**5.** Συμπληρωμένη και υπογεγραμμένη, µε θεώρηση του ιδιοχείρου της υπογραφής ενώπιον αρμόδιας Αρχής (ΚΕΠ ή Αστυνομικό Τμήμα) την επισυναπτόμενη εξουσιοδότηση.

**6.** Συμπληρωμένο και υπογεγραμμένο το επισυναπτόμενο ιδιωτικό συμφωνητικό.

 **7.** Έγγραφο εκάστου από τα ως άνω Ταμεία στο οποίο αναγράφονται αναλυτικά οι επιβληθείσες περικοπές για όλο το ως άνω διάστημα.

 **8.** Επιστολή κου Κατρούγκαλου.

**Όσοι επιθυµείτε να συµµετάσχετε στην αγωγή – προσφυγή για τη διεκδίκηση των σύμφωνα με τα ανωτέρω περικοπών των συντάξεων, παρακαλώ να µας ενηµερώσετε σχετικά και να µας αποστείλετε τα παραπάνω δικαιολογητικά.**

**Στοιχεία επικοινωνίας:**

**Αγγελική Πλατή:** 697 79 75 994, e-mail: a\_platis@hotmail.com Φαξ: 210 32 19 467

**Παναγιώτα Σπυροπούλου:** 697 68 06 503, e-mail:spyropoulougiota@yahoo.gr